OSNOVNA ŠKOLA ANTUNA MASLE

ORAŠAC

**PROVEDBENI PLAN OSNOVNE ŠKOLE ANTUNA MASLE ORAŠAC**

Temeljem Statuta Osnovne škole Antuna Masle Orašac, zaključka Vlade Republike Hrvatske od 23. travnja 2020., Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo (u daljnjem tekstu **Upute HZJZ-a**) i Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave Ministarstva znanosti i obrazovanja ( u daljnjem tekstu **Preporuke MZO-a**) ravnateljica Škole donosi

**PROVEDBENI PLAN**

**otvaranja škole 11. svibnja za učenike razredne nastave**

I.

U cilju unaprjeđenja zaštite učenika, djelatnika škole i ostalih posrednih dionika odgojno-obrazovnog procesa Škole donosim Provedbeni plan otvaranja škole 11. svibnja za učenike razredne nastave (u daljnjem tekstu: **Provedbeni plan**).

 II.

Provedbeni plan zahtijeva sljedeće organizacijske, tehničke i materijalne uvjete i mjere:

**Organizacijske mjere i zadatci**

1. **Pripremne radnje za otvaranje škole -učiteljica razredne nastave, stručna služba Škole i ravnateljica Škole**

1. Upoznati roditelje putem web stranice s **Uputama HZJZ-a, Preporukama MZO-a i Provedbenim planom**

Izvršitelj zadatka: ravnateljica Škole

Rok provedbe zadatka : do 8. svibnja 2020. godine

1. Izvršiti anketiranje roditelja putem komunikacijskih kanala o potrebi roditelja učenika razredne nastave za otvaranjem škole i potrebe prehrane učenika u Školi.

Izvršitelj zadatka:  učiteljice razredne nastave, stručna služba Škole

Rok provedbe zadatka : do 5. svibnja 2020. godine

1. Pripremiti i podijelit izjavu za roditelje o potrebi dolaska učenika u Školu.

Izvršitelj zadatka:  ravnateljica Škole, tajnik Škole, učiteljice razredne nastave, stručna služba Škole

Rok provedbe zadatka : do 5. svibnja 2020.  godine

**Administrativno tehnička služba škole**

1. Izvršiti analizu potrebnih sredstava za prehranu, održavanje i higijenu po školama.

Izvršitelj zadatka: spremačice, kućni majstor

Rok provedbe zadatka : do 7. svibnja 2020. godine

1. Uskladiti podatke i izvršiti nabavu

Izvršitelj zadatka:  tajnik škole

Rok provedbe: 7. svibnja 2020. godine

1. Upoznavanje roditelja s mjerama i zadatcima i načinima organizacije rada

Upoznavanje roditelja sa sadržajem Uputa HZJZ i Preporukama MZO-a

Izvršitelj zadatka: razrednice, stručna služba i ravnateljica Škole

Rok provedbe zadatka : do 6. svibnja 2020. godine

1. Potpisivanje Izjava o povratku učenika u školu

Izvršitelj zadatka: razrednice i tajnica škole

Rok provedbe: 11. svibnja 2020. godine

**Upoznavanje pomoćnika u nastavi s načinima organizacije rada**

1. Upoznavanje PUN sa sadržajem Uputa HZJZ i Preporukama MZO-a i oblicima rada

Izvršitelj zadatka: stručna služba Škole: pedagog

Rok provedbe zadatka : do 8. svibnja 2020. godine

**Zadatci za administrativno tehničku službu Škole**

1. Nabava sredstva za dezinfekciju i čišćenje

Izvršitelj zadatka: tajnik i ravnateljica Škole

Rok provedbe zadatka : do 7. svibnja 2020. godine

1. Priprema i označavanje ulaza u sanitarni čvor prema oznakama razreda kao i ulazna vrata za ulazak učenika.

Izvršitelj zadatka: kućni majstor

Rok provedbe zadatka : do 8. svibnja 2020. godine

1. Priprema, dezinfekcija učionica ,sanitarnog čvora i zajedničkih prostorija**.**

Izvršitelj zadatka: spremačice

Rok provedbe zadatka : do 8. svibnja 2020. godine

1. Izvršiti nadzor nad provedbom zadataka ovoga plana.

Izvršitelj zadatka:  ravnateljica Škole, tajnik i stručna služba škole

Rok provedbe zadatka : do 8. svibnja 2020. godine

**Mjere provedbe nakon otvaranja škole**

1. Osigurati prihvat učenika na ulazima u školu prema utvrđenom rasporedu.

Izvršitelj zadatka: razrednice

1. Na početku nastave održati edukaciju za učenike na jednostavan i prikladan način.

Izvršitelj zadatka: razrednice, stručna služba Škole

1. Vježbati s učenicima gdje se kreću, kako se koriste odmori, izlazi na dvorište i na igrališta.

Izvršitelj zadatka: razrednice,  stručna služba Škole

1. Osigurati provjetravanje i čišćenje prostora koje obavljaju spremači i kućni majstori.

Izvršitelj zadatka: razrednice, spremačice, kućni majstor

1. Voditi evidenciju o mjerenju tjelesne temperature zaposlenika (Upute HZJZ).

Izvršitelj zadatka: tajnik u MŠ, voditeljica PŠ Zaton Vesna Vlahušić i

 Pš Lopud Ivana Dominiković

III.

Školski odbor bit će upoznat s ovim Provedbenim planom na sjednici Školskog odbora.

IV.

Ovaj Provedbeni plan bit će objavljen na web stranici škole.

KLASA: 602-02/20-01/64

URBROJ: 2117/01-22/01-20-01

Orašac, 7. svibnja 2020.

Ravnateljica Škole:

Roberta Soko